Diari Oficial de la Generalitat Valenciana


Sumari del DOGV 5128, del 04-11-2005 (2005/11564)

RESOLUCIÓ de 21 d'octubre de 2005, de la directora de l'Institut Valencià d'Avaluació i Qualitat Educativa, per la qual es concedixen les ajudes econòmiques als centres docents no universitaris de la Comunitat Valenciana per al desenvolupament de projectes d'implantació de sistemes de gestió de qualitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5128

Data del DOGV
:   04-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/11487


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 21 d'octubre de 2005, de la directora de l'Institut Valencià d'Avaluació i Qualitat Educativa, per la qual es concedixen les ajudes econòmiques als centres docents no universitaris de la Comunitat Valenciana per al desenvolupament de projectes d'implantació de sistemes de gestió de qualitat. [2005/X11875]
  
Per Ordre de 6 de juny del 2005, de la Conselleria de Cultura, Educació i Esport, es convoquen ajudes i subvencions als centres docents no universitaris de la Comunitat Valenciana que tenen aprovada la realització de projectes d'implantació de sistemes de gestió de qualitat.
  
Una vegada en poder de l'òrgan instructor de totes les sol·licituds presentades, es constituïx la comissió per a l'estudi i valoració de les sol·licituds, segons establix la base sexta de l'annex I de la dita Ordre, a la qual ha elevat la directora de l'Institut Valencià d'Avaluació i Qualitat Educativa la proposta de concessió d'ajudes.
  
En virtut de la delegació efectuada per la Disposició Final Primera de la mencionada Ordre, resolc:
  
Primer
  
Concedir als centres públics que figuren en l'annex I les quantitats que s'indiquen per un import global de 85.400 euros, a càrrec de l'aplicació pressupostària 44.21.85.15341 dels Pressupostos de la Generalitat Valenciana per a l'any 2005.
  
Segon
  
Concedir als centres privats concertats que figuren en l'annex II les ajudes econòmiques que s'indiquen per un import global de 36.060 euros, a càrrec de l'aplicació pressupostària 25.78.19.58273, línia T 5905000, dels Pressupostos de la Generalitat Valenciana per a l'any 2005.
  
Tercer
  
Desestimar les sol·licituds dels centres que figuren en l'annex III per les raons que en cada cas s'indiquen.
  
Quart
  
Els centres beneficiaris d'estes ajudes hauran de complir les obligacions a què es referix la base octava de la convocatòria i justificar les ajudes en la forma establida en la base novena.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present Ordre, que posa fi a la via administrativa, podrà ser recorreguda pels centres privats concertats, potestativament en reposició, o plantejar directament recurs contenciós administratiu en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.